Document ID: /roh_data/filtered/fineweb-2-filterrobots_roh.jsonl.gz/13100

La band Prefix è vegnida fundada dal 1999, dapi il 2005 suna ella en la furmaziun actuala: il battarist Fredy Muriset, il keyboarder Marco Niggli, il bassist Christoph Casty, ils dus ghitarrists Rico Puorger e Curdin Urech ed il chantadur Andri Casty.
Els dian da sai sez, ch'els sajan ina band da restads giuvens che sa scuntran duas giadas l'emna per far musica da rock rumantsch ensemen.
DVD sco algordanza
Per realisar il DVD han ils sis umens organisà in'acziun da crowdfunding e sponsurs. Ed er sche nagin fetschia pli DVDs oz hajan els vulì stampar lur regurdientschas als concerts durant il Campiunadi mundial da skis a San Murezzan sin in DVD, di il chantadur.
Preschentà vegn quel questa sonda cun ina gronda festa a Zuoz e cun sustegn dad ulteriuras bands engiadinaisas: ils Cervoholics, Dörti Karpet ed ils Rebels.
RR actualitad 07:20